b'\n_START_ARTICLE_\nBrevet fra avd\xc3\xb8de\n_START_SECTION_\nHandling\n_START_PARAGRAPH_\nDet er andre verdenskrig. Arkitekten Poul Henriksen treffer den s\xc3\xb8te norske kvinnen Gerd i et tilfluktsrom under en luftalarm. De f\xc3\xb8ler seg sterkt tiltrukket av hverandre, men skilles uten \xc3\xa5 vite hva de heter. Hun har imidlertid betrodd ham at hun er forlovet med en lege. Legens f\xc3\xb8rste hustru var narkoman og d\xc3\xb8de under mystiske omstendigheter. Ett \xc3\xa5r senere er krigen slutt og de to treffes tilfeldig igjen. De presenterer seg for hverandre. Gerd innbyr Poul til et selskap i sitt hjem. Hun har blitt gift med den legen som hun var forlovet med. Under selskapet g\xc3\xa5r Poul ut p\xc3\xa5 altanen for \xc3\xa5 trekke frisk luft og blir vitne til at Gerd setter en spr\xc3\xb8yte p\xc3\xa5 seg selv i konsultasjonsv\xc3\xa6relset. Han f\xc3\xa5r mistanke om at hun har blitt narkoman, slik som legens f\xc3\xb8rste hustru. N\xc3\xa5r Gerd plutselig blir irritabel under en spasertur i skogen neste dag, f\xc3\xa5r han bekreftet at hun er avhengig av narkotika. Gerd forteller at hun har funnet et brev, skrevet av legens f\xc3\xb8rste hustru, i \xc3\xa9n av hans b\xc3\xb8ker. I brevet r\xc3\xb8per hun at ektemannen har v\xc3\xa6rt medvirkende til hennes d\xc3\xb8d. Kjennskapen til dette har p\xc3\xa5virket Gerds nerver. Morfinen ble hennes naturlige flukt fra virkeligheten. Poul, som har f\xc3\xa5tt brevet av Gerd, opps\xc3\xb8ker forhenv\xc3\xa6rende politiinspekt\xc3\xb8r Thorsen som arbeidet med legehustruens mystiske d\xc3\xb8dsfall.'